KYK: Grond sal 'waar nodig' onteien word – Cyril | Netwerk24
Deur Bonolo Selebano 12 Januarie 2019 13:28
Pres. Cyril Ramaphosa het sy toespraak by die ANC-vieringe in die Moses Mabhida-stadion in Durban gelewer.
Kyk hier na die toespraak.
Werksgeleenthede, ekonomiese groei, beter infrastruktuur, ’n nasionale gesondheidsplan, beter polisiëring en versnelde grondhervorming is onder meer Saterdag aan landsburgers beloof.
Pres. Cyril Ramaphosa en die res van die ANC se nasionale uitvoerende komitee (NUK) het die party se Januarie-verklaring aan ’n stampvol Moses Mabhida-stadion in Durban voorgelees.
Die verrigtinge is twee ure lank weens erge winde vertraag terwyl ANC-ondersteuners na die stadion gestroom het.
Ramaphosa het aan die skare gesê dat die ANC moet erken dat staatskaping en korrupsie talle openbare instellings verswak het en doeltreffende regering ondermyn.
Dit het daartoe bygedra dat die ekonomie swak vertoon, het hy gesê.
“As die ANC moet ons ons tekortkominge erken en kritiek van die mense aanvaar en hard werk om ons foute reg te maak,” het hy gesê.
Ramaphosa het voorts aan die skare gesê hy het groot planne om die ekonomie reg te ruk.
“Ons het ’n omkeerstrategie en wil R1,2 miljard se nuwe beleggings in die volgende vyf jaar bekom.”
Ons sal stappe doen om produktiwiteit te verbeter, werk te skep en om meer kompeterend te wees.
Meer moet in mynbou, vervaardiging en landbou belê word en uitvoermarkte moet uitgebrei word, het hy gesê.
Ooreenkomste wat by die presidensiële beraad oor werkskepping aangegaan word sal geïmplimenteer word.
’n Infrastruktuurfonds sal geskep word om ekstra geld vir die bou van paaie, hospitale, skole, damme, spoorlyne en breëbandnetwerke beskikbaar te stel.
Oor onteiening sonder vergoeding het Ramaphosa gesê dat daar planne uiteengesit word in die verkiesingsmanifes om grondhervorming te versnel en waar dit nodig is sal onteiening sonder vergoeding toegepas word.
“Ons sal aanhou om ’n verskeidenheid van vorme van grondeienaarskap te bevorder - dit sluit in openbare, private, koöperatiewe, familie- en gemeenskaplike grondbesit.”
Landbou in stedelike gebiede en voedseltuine wat aan gemeenskappe behoort sal begin word om verhongering te verminder en voedselsekuriteit te verbeter, het die president gesê.
Gratis hoëronderwys sal uitgebrei word om eerstejaar- en tweedejaarstudente te help en verder uitgebrei word.
Die nasionale gesondheidsplan is ook hoog op die party se lys van planne en Ramaphosa sê wetgewing om te verseker dat almal toegang tot gehalte gesondheidsorg het sal afgehandel word.
Meer sal ook gedoen word om geslagsgeweld te bekamp en samewerking tussen die verskillende strafregtelike liggame moet verbeter word.
Die polisie, forensiese dienste, aanklaers en ander partye moet nouer saamwerk om te verseker dat daar meer suksesvolle vervolgings is, het hy gesê.
President Ramaphosa speaks on gender based violence pic.twitter.com/iYk7UGNQuE
— Jacob G Zuma (@PresJGZuma) January 12, 2019
Today I learnt that KZN people don't hate President Cyril Ramaphosa. They just love President Zuma more. #ANCManifesto
— Jesse Livermore (@Fragiie_Millz) January 12, 2019
"However, the last 25 years have also shown the great power of a nation working as one to achieve a common goal. The last 25 years have shown the South African people to be resourceful, resilient and determined." - President @CyrilRamaphosa. #ThumaMina #PeoplesManifesto pic.twitter.com/n0vEKT1MpS
#ANC107 Manifesto launch pic.twitter.com/dqUyaQSpVT
— Pinky Mncube (@mncube_pinky) January 12, 2019
Do you know the National Chairperson of the African National Congress?! ANC National Officials awaiting the arrival of the President at the Moses Mabhida Stadium for the highly anticipated launch of the #PeoplesManifesto #ANC107 #ANCManifesto pic.twitter.com/m3oiRAu2D8
"For, after a period of doubt and uncertainty, we have arrived at a moment of hope and renewal." - President @CyrilRamaphosa. #ThumaMina #PeoplesManifesto
Meer oor: Cyril Ramaphosa | Jacob Zuma | Anc-Manifes | Anc-Verjaardagvieringe | Grond | Grondonteiening
CR moet voorlopig ‘op eiers loop’